**vállalkozási szerződés**

amely létrejött egyrészről a

**MÁV Magyar Államvasutak Zártkörűen Működő Részvénytársaság.**

Székhely: 1087 Budapest, Könyves Kálmán körút 54-60.

Cégbíróság és cégjegyzékszám: Fővárosi Törvényszék Cégbírósága

 Cg. 01-10-042272

Adószám: 10856417-2-44

Statisztikai számjel: 10856417-5221-114-01

Számlavezető pénzintézet: Kereskedelmi és Hitelbank ZRt.

Számlaszám: 10200971-21522347-00000000

Számla postázási cím: MÁV Zrt.

 1426 Budapest, Pf. 24.

Képviseli: ………………..

mint megrendelő (a továbbiakban: **Megrendelő)**

másrészről a

……………………………

Székhely: …………………….

Cégbíróság és cégjegyzékszám:: …………………….

Adószám: …………………….

Statisztikai számjel: …………………….

Számlavezető pénzintézet: …………………….

Számlaszám: …………………….

Számlázási cím: …………………….

Képviseli: …………………….

mint Vállalkozó (a továbbiakban: **Vállalkozó**)

(Megrendelő és Vállalkozó a továbbiakban együtt, mint **Felek**, külön-külön, mint **Fél**) között, az alulírott helyen és napon, az alábbi feltételek mellett:

**PREAMBULUM**

Megrendelő ………….. iktatószámon beszerzési eljárást indított „*Felsővezetéket megközelítő veszélyes fák kivágása, gallyazása Felsőzsolca-Hidasnémeti vasútvonalon*” tárgyban, amelyere Vállalkozó ajánlatot tett, és azt Megrendelő, mint a legkedvezőbb ajánlatot elfogadta. Megrendelő így Vállalkozóval, mint nyertes ajánlattevővel kíván szerződést kötni. A Szerződés mellékletei, valamint a beszerzési eljárás iratai a Szerződés elválaszthatatlan részét képezik.

1. **SZERZŐDÉS TÁRGYA**
	1. Megrendelő megrendeli, Vállalkozó elvállalja a **„Felsővezetéket megközelítő veszélyes fák kivágása, gallyazása Felsőzsolca-Hidasnémeti vasútvonalon”** tárgyú munkát a Szerződés 1. sz. mellékletében meghatározott részletes műszaki tartalom szerint.
	2. Megrendelő tájékoztatja a Vállalkozót, hogy a szerződés tárgyát képező munka **nem hatósági engedélyköteles.**
2. **Szerződés hatálya**

A Szerződés a mindkét Fél általi aláírás napjától a Felek valamennyi kötelezettségének teljesítéséig hatályos.

1. **FOGALOM MEGHATÁROZÁSOK**

A Szerződésben a következő kifejezéseket az alábbiak szerint kell értelmezni:

**„BASWARE Teljesítés Igazolás”:** a Megrendelő által kiállított pénzügyi teljesítésigazolás.

„**Bizalmas Információ”:** a másik fél üzleti tevékenységével kapcsolatos bármiféle és valamennyi információ, ideértve különösen a működésekre, eljárásokra, módszerekre, könyvvitelre, technikai adatokra, know-how-ra vagy meglévő és lehetséges megrendelőkre vonatkozó vagy bármilyen más információ, melyet az adott Fél jogszerűen bizalmasként határozott meg.

**„Elháríthatatlan külső okok” (vis maior):** minden olyan rendkívüli, előre nem látható tény, körülmény, amely a Felek érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, országos szintű sztrájk.

**„Egyéb rendkívüli események”**: az olyan előre nem látható balesetek, káresemények, amelyet általában el lehet hárítani, de amelyek még a legnagyobb gondosság mellett is bekövetkezhetnek, vagy olyan előre nem látható baleset, káresemény, amely valamely személy, vagy szervezet vétkes közrehatására vezethető vissza, és a vasútüzem működését megzavarja.

**„Kapcsolt vállalkozás”:**

* az a személy, amelyben a MÁV Zrt. a Ptk. rendelkezéseinek alkalmazásával közvetlenül, vagy közvetve többségi befolyással rendelkezik; vagy
* az a személy, amely a MÁV Zrt.-ben a Ptk. rendelkezéseinek alkalmazásával közvetlenül, vagy közvetve többségi befolyással rendelkezik; vagy
* a MÁV Zrt. és más személy, ha harmadik személy a Ptk. rendelkezéseinek alkalmazásával közvetlenül, vagy közvetve mindkettőjükben többségi befolyással rendelkezik.

**„Munkaterület”:** azt a helyet, vagy azokat a helyeket jelenti, amelyeket a Megrendelő szabaddá vagy hozzáférhetővé tesz a Vállalkozó munkájának elvégzéséhez. Továbbá Munkaterületnek minősül a Megrendelő használatában lévő olyan terület is, amelyet Vállalkozó a Megrendelő engedélyével használ.

**„Nap”:** naptári napot jelent, kivéve, ha a Szerződés vagy jogszabály munkanapról rendelkezik. Amennyiben a nem munkanapokban megállapított határidő utolsó napja szabad- vagy munkaszüneti napra esik, abban az esetben a határidő a következő munkanapon jár le.

**„Többletmunka”:** A szerződéskötés alapját képező (ajánlatkérési vagy kivitelezési) dokumentációban kimutathatóan szereplő tétel, amelyet a munkák elvégzésére adott ajánlata során a Vállalkozó nem, vagy nem megfelelően tervezett, de a szerződésszerű teljesítéshez a munka teljesítése szükséges, és az olyan munka, amely nélkül a felhívás, illetve (ajánlatkérési vagy kivitelezési) dokumentáció által meghatározott műszaki tartalom rendeltetésszerű használatra alkalmas megvalósítása nem lehetséges. A Vállalkozó a többletmunka ellenértékének megtérítésére nem tarthat igényt.

**„MÁV csoport”:** Az olyan MÁV Zrt. tulajdonú gazdasági társaságok, amelyeknél a tulajdonos MÁV Zrt. a számviteli törvény szerinti meghatározó befolyással rendelkezik.

1. **VÁLLALKOZási DÍJ**
	1. A Szerződés 1. pontjában meghatározott tevékenységek maradéktalan – hiba és hiánymentes – elvégzéséért a Megrendelő összesen **…………,- Ft + ÁFA**, azaz ………………….. forint + ÁFA vállalkozási díjat (a továbbiakban: „Vállalkozási Díj”) fizet a Vállalkozó részére.
	2. A Szerződésben meghatározott Vállalkozási Díj átalányáras elszámoláson alapuló átalánydíjat jelent, amely magában foglalja az elvégzendő Többletmunkák értékét is. A munkák leírása természetes mértékegységekben, az alapvető mennyiségek megadásával a Vállalkozó Ajánlatában szereplő műszaki megoldás szerint történik.
	3. A Vállalkozási Díj magában foglalja a Vállalkozó által a Szerződés és mellékletei alapján teljesítendő valamennyi kötelezettség ellenértékét, így különösen a Megrendelő által meghatározott műszaki tartalom teljes megvalósítását.
	4. A Vállalkozási Díj magában foglalja a Szerződés Tárgyában meghatározott feladat ellátása során felmerülő, Vállalkozó által fizetendő vámok, adók, illetékek, igazgatásszolgáltatási díjak költségeit, a végrehajtandó vizsgálatokkal, próbákkal kapcsolatos költségeket, valamint ezen összeg nyújt fedezetet azon esetleges kiadásokra is, melyeket a Vállalkozónak a közreműködő MÁV szervek részére kell megtérítenie (pl. szakfelügyeleti, vágányzári, szakipari költségek) és melyek Megrendelőre nem háríthatók át.
	5. A Felek rögzítik, hogy a Vállalkozó meggyőződött és számot vetett az ajánlatában:
* a Vállalkozási Díjat érintő minden feltétellel és körülménnyel,
* azzal a kötelezettséggel, hogy a munkákat a Szerződésben leírt módon kell végrehajtania,
* a munkahely általános és speciális körülményeivel.
	1. Vállalkozó kijelenti, hogy a műszaki tartalmat megismerte, az elvégzendő munkát zavaró esetlegesen körülményeket a tőle elvárható szakmai gondossággal tanulmányozta, ennek alapján a Vállalkozói Díjba az összes költséget beépítette.
	2. A Felek egyezően rögzítik, hogy Pótmunka érvényesítésére csak a Felek külön megállapodása esetén, külön szerződés vagy szerződésmódosítás keretében van lehetőség.
	3. A Felek egyezően rögzítik, hogy Többletmunka költsége nem érvényesíthető.
	4. Megrendelő kijelenti, hogy a Szerződés Tárgyában meghatározott tevékenység ellenértékének pénzügyi fedezetével rendelkezik.
1. **Műszaki kivitelezési TELJESÍTÉS IDEJE és HELYE**
	1. **Teljesítési határidő**
		1. A teljesítési véghatáridő: 2016. november 30.
		2. Vállalkozó a Megrendelő előzetes írásbeli jóváhagyásával előteljesítésre jogosult.
		3. Előteljesítés esetén a Vállalkozó köteles a Megrendelőt a tervezett teljesítési időt megelőzően legalább 10 nappal, írásban értesíteni. Az előteljesítés alapján folyó átadás-átvételei eljárás csak a Megrendelő beleegyező tartalmú válasza esetén kezdhető meg.
	2. **Teljesítés helye:**

Felsőzsolca-Hidasnémeti 1+00-590+00 szelvények között

1. **FIZETÉSI FELTÉTELEK**
	1. A Megrendelő előleget nem fizet, fizetési biztosítékot nem ad, egyéb szerződést biztosító mellékkötelezettség nem terheli.
	2. A Vállalkozó a munkák teljes körű elvégzését követően, a BASWARE Teljesítés Igazolás átvétele után 1 db számla benyújtására jogosult. A számlát 1 példányban kell benyújtani. A Vállalkozó számláját csak a Megrendelő által elektronikus úton megküldött Basware teljesítésigazolásának kézhezvétele után állíthatja ki, és a számlához mellékelnie kell annak kinyomtatott példányát. A számlát a Megrendelő csak akkor fogadja be, ha azon, illetve a mellékelt teljesítésigazoláson megtalálható a Megrendelő rendelésszáma. A rendelésszám nélkül beérkezett számlákat a Megrendelő hiánypótlásra visszaküldi a Vállalkozónak. A Szerződés szerinti fizetési esedékesség a helyesen kiállított számla Megrendelő általi kézhezvételétől számítandó. A rendelésszám hiányából eredő késedelmes fizetésért a Vállalkozó késedelmi kamat felszámítására nem jogosult.
	3. A számlához csatolni kell a Szerződés 4. sz. mellékletében szereplő minta szerinti BASWARE Teljesítés Igazolást. Ezek hiányában számla nem nyújtható be.
	4. A teljesítésigazolás kiállításáról és a Teljesítést Igazoló Személy aláírásának megszerzéséről a Vállalkozónak kell gondoskodnia.
	5. A BASWARE Teljesítés Igazolás a Megrendelő által a teljesítésigazolás alapján kerül kiállításra.
	6. A számlán a teljesítés napjaként a BASWARE Teljesítés Igazolásban szereplő teljesítési dátumot kell megjelölni.
	7. A megfelelő tartalommal kiállított számla ellenértéke a számla Megrendelő általi kézhezvételétől számított 30 Napos fizetési esedékességgel, átutalással kerül kiegyenlítésre a ……………………. számlaszámú bankszámlára. Vállalkozó számlája azon a napon számít pénzügyileg teljesítettnek, amikor a Megrendelő bankszámláját számlavezető pénzintézete a számla összegével megterheli.
	8. Megrendelő olyan számlát fogad el, amely valamennyi, a számlákra vonatkozó magyar jogszabályi rendelkezésekben rögzített tartalmi kelléket tartalmaz, és amely alapján beazonosítható a Vállalkozó azon szolgáltatása (kötelezettsége), amellyel összefüggésben a számlát kiállították.
	9. A Felek megállapodnak, hogy késedelmes fizetés esetén a Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
2. **Kapcsolattartásra, teljesítésigazolásra jogosultak**
	1. A Felek az egymással való kapcsolattartásra és a Szerződésben foglaltak teljesítésének koordinálására az alábbi személyeket jelölik ki:

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  |  |
| Beosztás: |  |  |
| Cím: |  |  |
| Telefon: |  |  |
| Telefax: |  |  |
| E-mail: |  |  |

* 1. A Felek rögzítik, hogy a kapcsolattartó személyek nyilatkozata nem jelenthet jogról való lemondást vagy a Szerződésben rögzített kötelezettségeken túli kötelezettségvállalást, illetve külön írásos meghatalmazás hiányában nem jogosultak a Szerződés módosítására.
	2. A Felek kötelesek hivatalos értesítéseiket a fenti kapcsolattartó személyeknek a fenti elérhetőségi címeire írásban eljuttatni. A Felek kötelesek egymást haladéktalanul írásban értesíteni a kapcsolattartási adataikban bekövetkező változásokról. Az értesítés elmulasztásából eredő kárért a mulasztó Fél a felelős.
	3. A Szerződés teljesítése folyamán minden értesítést az alábbiak szerint kell közöltnek tekintetni:
1. kézbe és átvételi elismervény ellenében történő átadás esetén az átadás időpontjában;
2. ajánlott, tértivevényes küldeményként, illetve futárszolgálat útján történő kézbesítés esetén a kézbesítés időpontjában;
3. telefaxon történő továbbítás esetén a technikai sajátosságok miatt az értesítés küldőjének kötelessége az értesítés olvasható megérkezéséről telefonon érdeklődni, kivéve, ha a címzett az általános gyakorlat szerint megerősítő faxot küldött. A telefax berendezés által megjelölt sikeres elküldés időpontja azonban eredményes értesítésként vehető figyelembe.
4. elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.
5. **FELEKET EGYARÁNT MEGILLETŐ JOGOK ÉS TERHELŐ KÖTELESSÉGEK**
	1. A Felek a Szerződés teljesítése során együttműködni kötelesek. Ennek keretében a Felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.
	2. A Felek a Szerződést érintő adataikban bekövetkező bármilyen változást, az érintett adatok hatályossá válásának napjától számított 5 munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.
	3. Felek bizalmasan kezelik és a másik Fél írásba foglalt egyetértése nélkül nem adnak át harmadik személy számára olyan dokumentumot, adatot vagy más információt, amelyet közvetlenül, vagy közvetve a másik Fél szolgáltatott a Szerződéssel kapcsolatosan, akár a szerződéskötést megelőzően, akár a Szerződés időtartama alatt vagy megszűnése után.
	4. A Szerződésre és annak teljesítésére vonatkozóan Vállalkozó nem ad ki a Megrendelő előzetes, írásos beleegyezése nélkül sajtóközleményeket, nem tesz nyilvános bejelentéseket, beleértve bemutatókat szakmai közönség részére.
	5. Az a késedelem, mely a Szerződés hatálya alatt az üzemvitelből, vagy a Megrendelő által biztosított feltételből adódik (kivitelezést akadályozó üzemzavar), de nem a Vállalkozó felelősségi körébe tartozó okból keletkezik, olyan időtartammal hosszabbítja meg a teljesítési határidőt, amennyi idő az akadályoztatás elhárításához, illetve a szerződésben foglalt munka-, és forgalmi körülmények helyreállításához szükséges.
	6. Felek megállapodnak, hogy amennyiben a késedelmes teljesítés a Megrendelő felelősségi körébe tartozó okra vezethető vissza, úgy a Vállalkozó mentesül a késedelem jogkövetkezményei alól.
6. **MEGRENDELŐ JOGAI és KÖTELESSÉGEI**
	1. A Vállalkozó képviselőjének munkavédelmi oktatása, a MÁV Zrt. belső utasítási szerinti munkavégzés elősegítése a Megrendelő kötelessége.

* 1. Megrendelő képviselője külön jegyzőkönyvben átadja a Munkaterületet.

* 1. Megrendelő biztosítja, hogy a Vállalkozó, illetőleg munkatársai a Megrendelő munkaidejében a Megrendelő területére folyamatosan beléphessenek, és az adott esetben szükséges engedélyek beszerzésre kerüljenek annak érdekében, hogy a feladataikat és munkáikat a Szerződés rendelkezéseinek megfelelően teljesítsék. Vállalkozó indokolt kérésére a Megrendelő lehetőség szerint a hivatalos munkaidőn kívül is biztosítja a területre történő belépést.
	2. A Megrendelő írásban kérheti megfelelő indoklást követően, hogy a Vállalkozó valamely munkavállalója a szerződés teljesítésének további szakaszában ne működjön közre. A Vállalkozó a Felek által meghatározott határidőn, de legfeljebb 5 munkanapon belül köteles a kérésnek eleget tenni, és szükség esetén más alkalmas személyt munkába állítani. A Megrendelő vállalja, hogy lecserélésre vonatkozó indítványt csak olyan esetben terjeszt elő, ha erre alapos oka van.
	3. A Megrendelő által végzett bármelyik ellenőrzés, jóváhagyás nem menti fel a Vállalkozót a felelőssége alól.
	4. Megrendelő jogosult a kivitelezés időszakában helyszíni szakmai, műszaki és biztonsági ellenőrzésre, az üzembe helyezést megelőzően mérések és ellenőrző vizsgálatok végzésére, melynek során az ott folyó munkát nem zavarhatja, Vállalkozó tevékenységét nem késleltetheti. A MÁV Zrt. Biztonsági Igazgatóság ellenőrzése kiterjed az irat és adatszolgáltatás kérésre, helyszíni ellenőrzésre és meghallgatásokra is.
	5. A Megrendelő a Vállalkozó által vállalt feladatok megfelelő teljesítését adatok, bizonylatok, egyéb szükséges dokumentációk bekérése útján jogosult bármikor ésszerű időpontban ellenőrizni. A Vállalkozó az ellenőrzést mindenben köteles segíteni, illetve az ellenőrzés lehetőségét biztosítani. A Vállalkozó teljesítésének ellenőrzésére a Megrendelő külső szakértő igénybevételére is jogosult azzal, hogy a Vállalkozó köteles együttműködni vele. A szakember köteles a megfelelő titoktartási szerződést aláírni, mielőtt a Vállalkozó az iratokhoz, vagy információhoz való hozzáférést jóváhagyásával biztosítja.
	6. A munkavégzéshez a Megrendelő a Vállalkozó részére eszközt nem ad át, a Vállalkozó a szerződés teljesítéséhez szükséges összes munkát, feladatot a saját eszközeivel köteles elvégezni, valamint a saját erőforrásaira támaszkodva, kivéve, ha a Megrendelő a műszaki tartalomban meghatározott módon szakanyagot biztosít a Szerződés teljesítéshez a Vállalkozó részére.
1. **VÁLLALKOZÓ JOGAI ÉS KÖTELESSÉGEI**
	1. A Szerződést és az abban vállalt kötelezettségeit Vállalkozó nem ruházhatja át, közreműködőt nem vehet igénybe.
	2. Vállalkozó a kivitelezési munkák megkezdésétől az átadás-átvételi eljárás lezárulásáig köteles biztosítani:
* a Munkaterület és a munkaterületen található dolgok megfelelő őrzését,
* a Munkaterületen a biztonságos tartózkodás, közlekedés, munkavégzés feltételeit.
	1. A Vállalkozó – a Megrendelővel egyeztetett módon és a költségek megtérítésének kötelezettsége mellett – jogosult a munkák kivitelezése céljából használni a Munkaterületen megtalálható villamos energia, víz-, gáz- és egyéb ellátási szolgáltatásokat. Amennyiben Vállalkozó a Megrendelőtől vesz igénybe közüzemi szolgáltatást, a Megrendelő illetékes szervezetével külön szerződést köt, amelyben rögzítik az igénybevétel és elszámolás módját. A Vállalkozó előzetes egyeztetés és hozzájárulás után saját költségére is felállíthat ilyen célt szolgáló berendezéseket, azonban a munkák sikeres átadása után a Munkaterületet az eredeti állapotában helyre kell állítania.
	2. Vállalkozó a Munkaterületen csak a Szerződés teljesítésével összefüggő tevékenységet végezhet.
	3. Ha a Szerződés teljesítése során bármikor a Vállalkozó olyan feltételekkel találkozik, melyek akadályozzák a határidő szerinti teljesítést, köteles a Megrendelőt haladéktalanul írásban értesíteni a késedelem tényéről és annak várható időtartamáról. A fenti értesítés elmaradása vagy késedelmes közlés esetén annak minden következményét a Vállalkozó viseli.
	4. A Vállalkozó kötelezettséget vállal a munka-, vagyon-, tűz- és környezetvédelmi előírások és más vonatkozó jogszabályok maradéktalan betartására a teljesítés folyamán.
	5. A Vállalkozó köteles a kivitelezési munkák végzése során rendszeres balesetvédelmi szemlét tartani, munkavédelmi, tűzvédelmi, balesetvédelmi oktatást végezni és mindezeket a vonatkozó jogszabályoknak megfelelően dokumentálni.
	6. A Vállalkozó a Megrendelő utasításaitól abban az esetben térhet el, ha azt a Megrendelő érdeke feltétlenül megköveteli, és a Megrendelő előzetes értesítésére már nincs mód. Ilyen esetben a Megrendelőt az utasítástól való eltérésről haladéktalanul értesíteni kell.
	7. A Vállalkozó kérheti a Megrendelőt, hogy írásban erősítse meg bármelyik döntését vagy utasítását, amelyet még nem adott írásba. A Vállalkozó köteles minden indokolatlan késedelem nélkül tájékoztatni a Megrendelőt az ilyen jellegű kívánságáról.
	8. A Vállalkozót figyelmeztetési kötelezettség terheli a Megrendelő olyan utasításával szemben, amely a szerződés teljesítésével nincs összhangban, illetőleg előírásainak mellőzésére vonatkozik. A figyelmeztetés elmulasztásából eredő kárért a Vállalkozó felelős. Ha a Megrendelő az utasítását a figyelmeztetés ellenére is fenntartja, akkor minden az utasításból eredő kockázatot viselnie kell. Vállalkozó az adott munka elvégzését élet, testi épség, egészség, környezet vagy vagyon védelmének megóvása érdekében megtagadhatja.
	9. Vállalkozó a Szerződés szerinti feladatait az általánosan elfogadott szakmai elveknek, a vonatkozó szabványoknak, és utasításoknak megfelelő minőségben hibamentesen és határidőre köteles teljesíteni.
	10. A Vállalkozónak a munkák során, saját költségén el kell távolítania és a jogszabályi előírásoknak megfelelő helyre kell szállítania a Munkaterületről a keletkezett hulladékot, és felesleges, fel nem használt anyagot.
	11. A Vállalkozó a Szerződéssel kapcsolatban tudomására jutó valamennyi, a Megrendelő tulajdonát képező Bizalmas Információ, adat stb. tekintetében titoktartási kötelezettséggel tartozik, s egyben vállalja, hogy a feladat ellátásával kapcsolatosan megszerzett bárminemű ilyen információt a Megrendelő előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy rendelkezésére. Ezen tilalom körébe tartozik az is, ha a Vállalkozó a tudomására jutó ilyen információkat a Szerződésben foglaltaktól eltérő módon hasznosítja.
	12. A kivitelezési munkák befejezése után a Vállalkozónak saját költségén el kell szállítania a munkaeszközeit, és a Munkaterületet tisztán és rendezett állapotban kell átadnia az átvevő Megrendelő részére.
	13. A Vállalkozó teljes mértékben felelős a Munkaterületen végzett műveletek következményeiért. A megvalósítás módszerét úgy kell megválasztania, hogy az ne veszélyeztethesse a személy- és vagyonbiztonságot, a természetes és épített környezetet.
	14. Vállalkozó kijelenti, hogy a Szerződésből fakadó kötelezettségeinek teljesítéséhez szükséges valamennyi személyi és tárgyi feltétellel, illetve a Szerződés Tárgyát képező egyéb szolgáltatások nyújtásához szükséges valamennyi engedéllyel és képesítéssel rendelkezik.
	15. A Vállalkozó köteles intézkedni annak érdekében, hogy a Munkaterületre arra jogosulatlan személy ne juthasson be.
	16. A Vállalkozó az akadályok felmerülését követően haladéktalanul közölni köteles, az akadály felszámolásának várható idejét, valamint azon intézkedéseket, amelyeket a Vállalkozó a mielőbbi teljesítés érdekében megtesz. Az akadályok felszámolásának határidejére vonatkozó kikötések során Vállalkozó köteles olyan határidő teljesítését vállalni, amely a teljesítés véghatáridejét figyelembe veszi.
	17. Vállalkozó a szerződésszegés következményei alól nem mentesül, ha hatósági szerv a Szerződés teljesítését a Vállalkozó magatartásának következményeként leállítja, felfüggeszti.
	18. A teljesítés folyamán a Vállalkozó viseli azon jogkövetkezményeket, amelyek a dokumentációk olyan hiányosságából adódik, melyeket a Vállalkozónak a szakmailag felkészült vállalkozótól elvárható szakmai gondosság mellett észlelnie kellett volna.
1. **MUNKAVÉDELEM**
	1. Vállalkozó köteles a Szerződés 3. számú mellékletében foglaltakat, valamint a munkavédelemre vonatkozó hatályos jogszabályokat betartani.
	2. A vasút zárt és nyitott területére a MÁV Zrt.-vel munkaviszonyban nem álló személyek munkavégzés céljából csak belépési engedély birtokában léphetnek be. A belépési engedélyt a Biztonsági Igazgatóság Területi Vasútbiztonság Miskolc adja ki. A belépési engedély jelen szerződésben rögzített munkák befejezésének határidejéig szól. A Vállalkozó vezetőjét vagy megbízottját a munka és balesetvédelmi oktatásban kell részesíteni, melyet a MÁV Szolgáltató Központ Zrt. Munkavédelem Területi Szolgáltató Központ Miskolctól kell megkérni. Az oktatást tartó köteles a tevékenységhez kapcsolódóan közlekedésbiztonsági és a helyi körülményekről adódó veszélyekről kioktatni. A Szerződés elválaszthatatlan részét képező munkavédelmi melléklet rendelkezéseit Vállalkozó köteles betartani.
	3. Vállalkozó a munkaterületet köteles Megrendelő képviselőjének a munka befejezését követően rendezett állapotban visszaadni. A munkaterületen nem maradhatnak egyenetlen talajviszonyok, betemetetlen gödrök, törmelékek, hulladékok.
	4. Vállalkozó a szerződéses feladatai ellátása során köteles betartani a 45/2012. EVIG számú, az idegen személyek MÁV Zrt. területén történő tartózkodásának és a külső vállalkozók MÁV Zrt. területén történő munkavégzésének munkavédelmi feltételeiről szóló utasítását.
	5. A munkaterület írásbeli átvétele előtt Vállalkozó munkát nem végezhet.
	6. A munkaterület megközelítési útvonala: döntő részben az utasforgalom által nem érintett vasútüzemi helyszínek, időnként nehezen, földútról megközelíthető helyszínek.
	7. Amennyiben a munkaterületen a Megrendelő is foglalkoztatja munkavállalóit, a munkavégzés munkavédelmi szempontból történő összehangolásáért a Megrendelő megbízottja felel.
	8. Ha a munkaterület a vasút egyéb technológiai területeitől munka- és közlekedésbiztonsági szempontból szervezési vagy egyéb intézkedésekkel nem választható el, ott a Vállalkozó dolgozói saját vezetőjük irányítása mellett is csak a MÁV képviselője felügyelete mellett végezhetnek munkát, akinek utasításait kötelesek betartani. A felügyeletet a Vállalkozó is elláthatja, ha a Megrendelő azonos tevékenységet ellátó alkalmazottjával azonos szakképzettséggel, érvényes vizsgával illetve egészségügyi alkalmassággal rendelkezik. Ebben az esetben a Megrendelő a munkát meghatározott területre, munkára és időtartamra írásban engedélyezi. Az engedély visszavonásáról a Megrendelő a Vállalkozót értesíti.
	9. Ha a foglalkoztatás, munkaeszközök használata a MÁV Zrt. munkavállalóit, ügyfeleit vagy a vasúti közlekedés biztonságát veszélyezteti és megszüntetésére a Vállalkozó nem tett intézkedést, a Megrendelő a Szerződéstől elállhat, illetve azt felmondhatja.
	10. A Vállalkozó vezetőjét vagy megbízottját a Megrendelő vagy megbízottja köteles bizonyíthatóan a tevékenységhez kapcsolódó közlekedésbiztonsági és a helyi körülményekből adódó veszélyekről kioktatni. A Vállalkozó által végzett munka technológiájából adódó munkavédelmi ismeretek, valamint az adott munkára vonatkozó országos érvényű biztonsági szabályzatok nem képezik az oktatás tárgyát.
	11. A Vállalkozó dolgozóinak munkavédelmi oktatásáról a Vállalkozó gondoskodik. A Vállalkozó kérhet segédanyagokat (Munkavédelmi Szabályzat, MÁV szabályzatok és utasítások stb.), amelyeket eltérő megállapodás hiányában a szerződésben foglaltak teljesítése után köteles visszaadni.
	12. A Megrendelő ellenőrzésre jogosult dolgozója a személy- és közlekedésbiztonságot befolyásoló előírások betartását jogosult ellenőrizni az átadott, lezárható munkaterületen is.
	13. A Vállalkozó az átadott vagy a Szerződés szerint közösen használt munkaterületen kívül a MÁV Zrt. más területén munkát nem végezhet. Ha az átadott munkaterületet a munkavégzés jellege vagy előre nem látott ok miatt el kell hagyni, vagy a munkát átmenetileg a kijelölt munkaterületen kívül kell végezni, a munkavégzés folytatására ismét engedélyt kell kérni.
	14. Vasúti vágányokon végzett munka közlekedésbiztonsági szempontból történő fedezéséért felelőst írásban meg kell határozni.
	15. Villamos vontatási berendezések közelében végzett tevékenységek során a MÁV Zrt. E 101. sz. utasításban foglaltaknak megfelelően szabad csak munkát végezni.
	16. Munkavégzés céljából a Vállalkozó részére a Megrendelő csak biztonságos, munkavédelmi szempontból megfelelő eszközöket adhat át. Az átadott eszközökkel végzett munka személyi feltételeit a Vállalkozó köteles biztosítani.
	17. Vasúti szakképzettséget igénylő (pl. kiskocsivezető, vonatvezető, figyelőőr) tevékenységet a Vállalkozó csak akkor végezhet, ha a MÁV Zrt. azonos tevékenységet végző alkalmazottjával azonos szakképzettséggel, érvényes vizsgával, ill. egészségügyi alkalmassággal rendelkezik. A Megrendelő vagy megbízottja jogosult a feltételek teljesüléséről meggyőződni.
	18. A Vállalkozó köteles a személyi sérüléssel járó és/vagy dologi kár következményű baleseteket és veszélyeztetéseket a Megrendelő Biztonsági Igazgatóság Területi Vasútbiztonság Miskolc részére azonnal bejelenteni, ha a bekövetkezett esemény a MÁV Zrt. eszközeivel, munkavállalóinak tevékenységével összefüggésbe hozható, vagy a MÁV Zrt. közlekedés biztonságát veszélyezteti. Baleset vagy veszélyeztetés esetén bármely fél közös vizsgálatot igényelhet, amelynek a másik szerződő fél köteles eleget tenni. A MÁV Zrt. részéről végzett vizsgálathoz a szükséges okiratokat a Vállalkozónak távolléte esetén is rendelkezésre kell bocsátania.
	19. A Vállalkozónak munkakezdésekor be kell mutatnia a munkavállalói munka- és balesetvédelmi oktatásnak dokumentálását, valamint a munka megkezdéséhez rendelkeznie kell vasúti területre szóló belépési engedéllyel.
	20. Munka- és balesetvédelmi oktatás hiányában a munka nem kezdhető meg. A Vállalkozó a munkaterületen önálló munkát folytat.
	21. A Vállalkozó munkavégzése csak megfelelő képesítésű és felelős vezetője jelenlétében és irányításával történhet.
2. **Átadás-átvétel**
	1. A átadás-átvétel feltétele a munkák teljes körű elvégzését követően azok Vállalkozó általi, írásbeli készre jelentése.
	2. A átadás-átvételi eljárás feltételeinek biztosítása a Vállalkozó felelőssége saját költségen. A Vállalkozó kötelessége az átadáshoz szükséges okmányok biztosítása is.
	3. A készre jelentés után a Megrendelő - lehetőség szerint - 8 napon belüli időpontot tűz ki a átadás-átvételi eljárás lefolytatására.
	4. Ha az átadás-átvételi eljárást a Vállalkozó ok nélkül késlelteti, a Megrendelő írásban szólítja fel a Vállalkozót, hogy az értesítés kézhezvételétől számított 3 napon belül közösen folytassák le az eljárást. Amennyiben ezen határidőn belül sem valósul meg az átadás-átvétel, az a Vállalkozó késedelmének minősül.
	5. A munka hiánytalan és teljes körű elvégzését a Megrendelő megbízott képviselője igazolja le.
	6. A Megrendelő és a Vállalkozó kötelesek megjelenni az eljárás kitűzött és egyeztetett időpontjában és helyén, és megvizsgálni, hogy a teljesítés szerződésszerű-e. Az átadás-átvételi eljárásról jegyzőkönyv készül, melyet mindkét fél képviselője aláír, és abban rögzíteni kell az átvételt, a megjelentek nyilatkozatait, a Megrendelő által észlelt hibákat és hiányosságokat, illetve azok pótlásának Megrendelő által előírt határidejét Az átadás-átvételi jegyzőkönyvet a számlához mellékelni kell, e nélkül a számla nem nyújtható be. A sikeres átadás-átvételi jegyzőkönyv melléklete a műszaki napló.
	7. Az átadás-átvétel akkor sikeres, és Megrendelő a munkát akkor veszi át, ha a Vállalkozó összes teljesítése megfelel a jelen Szerződésben foglalt következményeknek és a MÁV Zrt. idetartozó rendelkezéseinek.
3. **KÁRVESZÉLY, KÁRTÉRÍTÉSI FELELŐSSÉG, KÖTBÉR**

**Kártérítési felelősség**

* 1. A Vállalkozó a Szerződés megszegésével okozott teljes kárt köteles megtéríteni, ideértve a szolgáltatás tárgyában keletkezett kárt, a jogosult vagyonában keletkezett egyéb károkat és az elmaradt vagyoni előnyt. Felek a jogosult vagyonában keletkezett károk és az elmaradt vagyoni előny körében megvalósuló károknak tekintik különösen, de nem kizárólagosan a vasúti tevékenységekből, ezen belül a pályahálózat működtetésével, létesítésével, fejlesztésével, üzemeltetésével, karbantartásával, megszüntetésével, a vasútbiztonsággal, a jogszabályokban meghatározott pályavasúti szolgáltatások nyújtásával, illetve ezek elmaradásából következő mindennemű kárt, a vasúti személyszállítással, egyéb vállalkozó vasúti tevékenységgel összefüggő, továbbá a környezeti károk elhárításával összefüggő valamennyi kárt.
	2. A Vállalkozó felelősséggel tartozik a Megrendelővel szemben bármelyik alkalmazottjának tettéért, mulasztásáért és hanyagságáért, éppen olyan mértékben, mintha e tetteket, mulasztásokat vagy hanyagságokat a Vállalkozó követte volna el.
	3. Vállalkozónak kártalanítani kell a Megrendelőt harmadik fél részéről felmerülő minden olyan igény esetén, amely szabadalom, védjegy, vagy ipari tervezési jogok megsértéséből származik azáltal, ahogy azt a Vállalkozó a Szerződés teljesítése során, vagy azzal összefüggésben felhasználta. A Megrendelő jóváhagyása Vállalkozó szerződéses kötelezettségére vonatkozó teljes körű felelősségét nem csorbítja.
	4. A Vállalkozó az általa ellátott tevékenységért, illetve annak eredményéért teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére vezethető vissza. Ezen körben Vállalkozó azon kárért is felel, melyet harmadik személy a Vállalkozó tevékenységével összefüggésben érvényesít a Megrendelővel szemben.
	5. Ha a Vállalkozó a jogszabályi előírások megsértésével, illetve a Szerződésben rögzített kötelezettségeinek megszegése folytán a Szerződésen kívülálló harmadik személynek kárt okoz, és a károsult harmadik személy a Megrendelővel szemben támaszt kártérítési igényt, úgy a Vállalkozó köteles a Megrendelőt teljes mértékben mentesíteni a kártérítési felelősség alól akként, hogy a kárt a károsult harmadik személynek közvetlenül megtéríti. Harmadik személy által érvényesített igény esetén a Megrendelő a lehető legrövidebb időn belül köteles a Vállalkozót írásban erről értesíteni és az eljárásba bevonni, illetőleg a védekezést minden lehetséges eszközzel a Vállalkozó számára lehetővé tenni. A Vállalkozó által nyújtott kártérítésnek ki kell terjednie azokra a költségekre is, amelyek a kártérítési igénnyel kapcsolatban a Megrendelő részéről merülnek fel. Vállalkozó kötelezettséget vállal arra, hogy harmadik személy által a Megrendelővel szemben a fentiek szerint indított bármely perben eljár, vagy a Megrendelő oldalán beavatkozóként belép a harmadik fél által a Megrendelővel szemben indított perbe.
	6. A Megrendelő kötelezettséget vállal, hogy harmadik fél igényérvényesítése esetén csak a Vállalkozóval történt előzetes egyeztetést követően tesz bárminemű jognyilatkozatot. Amennyiben a Megrendelő nem, vagy csak késedelmesen vonja be a Vállalkozót a folyamatban lévő eljárásba, vagy az igény rendezésébe, akkor az ebből a mulasztásból vagy késedelemből eredő kárt a Megrendelő köteles viselni.

**Kárveszély**

* 1. A Munkaterületen a Vállalkozó tevékenységével összefüggésben a munkálatok időtartama alatt a kárveszélyt a Vállalkozó viseli.

**Kötbér**

* 1. Amennyiben a Vállalkozó a Szerződést megszegi, kötbér és kártérítési felelősséggel tartozik.
	2. A Vállalkozó késedelmes teljesítés esetén késedelmi kötbér, hibás teljesítés esetén hibás teljesítési kötbér, Vállalkozó felelősségi körébe tartozó okból történő meghiúsulás esetén meghiúsulási kötbér megfizetését vállalja.
	3. A Megrendelő a kötbér számviteli bizonylatolására terhelőlevelet állít ki.
	4. A hibás teljesítési kötbér alapja a szerződésszegéssel érintett Vállalkozási Díj nettó értéke, mértéke a kötbéralap 20%-a.
	5. Amennyiben a Vállalkozó nem tudja tartani a teljesítés véghatáridejét, akkor Napi 1 %-os késedelmi kötbért köteles fizetni Megrendelő részére. A késedelmi kötbér alapja a Vállalkozási Díj nettó értéke.
	6. A Szerződés Vállalkozó felelősségi körébe tartozó okból történő meghiúsulása esetén Vállalkozó a nettó Vállalkozói Díj 30 %-ának megfelelő mértékű kötbér megfizetésére köteles. A meghiúsulási kötbérbe nem számítható be a késedelmi kötbér címén megfizetett összeg.
	7. A Vállalkozó minden kötbér- és kártérítés-fizetési kötelezettségét köteles 30 Napon belül teljesíteni. A kötbér összege a Vállalkozó számlájának pénzügyi kifizetésekor beszámítható.
	8. A Szerződésben szereplő kötbérek megfizetése nem érinti a jogszabályból és jelen szerződésből Megrendelőt megillető bármely más igény érvényesítésének lehetőségét.A kötbér esedékessé válik:
* késedelmi kötbér esetén, ha a késedelem megszűnik, vagy a póthatáridő lejár, vagy mértéke a kötbérmaximumot eléri,
* hibás teljesítési kötbér esetén, ha a Megrendelő a hibás teljesítéssel kapcsolatos igényét a Vállalkozónak bejelentette,
* meghiúsulási kötbér esetén, ha a Megrendelő felmondását, vagy elállását a Vállalkozónak bejelentette.
	1. A késedelmes vagy hibás teljesítés esetére kikötött kötbér megfizetése nem mentesít a teljesítés alól.
	2. Ha a Vállalkozó a várható szerződésszegésről elvárható időben nem tájékoztatja a Megrendelőt, úgy a kötbéralap 10 %-a akkor is jár, ha a Vállalkozó a felelősség alól magát egyébként kimenti.
	3. Késedelmes teljesítés esetén amennyiben a késedelmi kötbér mértéke a kötbéralap 30%-át meghaladná a Megrendelő jogosult –a Vállalkozó szerződésszegése miatt – választása szerint a szerződéstől azonnali hatállyal elállni, vagy a szerződést azonnali hatállyal felmondani.
	4. A Megrendelő jogosult a meghiúsulási kötbér érvényesítése mellett a szerződést azonnali hatállyal felmondani. Vállalkozót ezen esetben kártérítés vagy kártalanítás nem illeti meg, azonban Vállalkozó köteles a Megrendelő valamennyi igazolt kárát megtéríteni (pl. magasabb áron történő beszerzés, javítás).
	5. Megrendelő a kötbér mértékét meghaladóan jogosult a szerződésszegés kapcsán felmerült valamennyi igazolt kárát érvényesíteni.
	6. Felek a Polgári Törvénykönyvről szóló 2013. évi V. törvény (Ptk.) 6:187.§ (2) bekezdésében rögzítettektől eltérően megállapodnak abban, hogy Megrendelő jogosult a hibás teljesítési kötbér és a szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, a peres eljárások során kikényszeríthető, egységesített jogértelmezés szerint a Ptk. idézett rendelkezése nem teszi lehetővé a hibás teljesítési kötbér és a szavatossági jogok együttes érvényesítését, Felek megállapodnak, hogy Megrendelő kizárólagos joga annak eldöntése, hogy hibás teljesítés esetén a hibás teljesítési kötbért vagy a szavatossági jogait érvényesíti.
1. **A SZERZŐDÉS MÓDOSÍTÁSA**
	1. A Szerződést mindkét Fél beleegyezésével, kizárólag írásban lehet módosítani. Nem minősül a szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás.
	2. A Vállalkozó tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét vagy a szerződés szempontjából releváns tevékenységét a szerződés hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás a Vállalkozó jogait nem csorbítja, kötelezettségei teljesítését nem teszi terhesebbé.
2. **A SZERZŐDÉS MEGSZŰNÉSE**
	1. A Szerződés közös megállapodással bármikor megszüntethető. Megszűnik a szerződés a benne foglalt kötelezettségek maradéktalan teljesítésével.
	2. A fenti pontban foglalt megszűnésén túlmenően a Felek a Szerződést azonnali hatállyal, egyoldalú jognyilatkozattal is megszüntethetik (rendkívüli felmondás), ha
	* az egyik Fél a Szerződésben meghatározott és vállalt kötelezettségeit ismételten nem teljesítette, és erre a másik Fél 15 napos határidő kitűzésével felszólította és a határidő eredménytelenül telt el (a szerződés megszűnésében vétlen Fél kártérítési igénnyel is felléphet);
	* a másik Féllel szemben indult csődeljárás esetében a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére, vagy bírósági döntés szerint a csődeljárás során a hitelezőkkel nem jön létre egyezség;
	* a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
	* a másik Fél fizetésképtelenségét a bíróság a vonatkozó jogszabályok alapján megállapítja;
	* a másik Fél végelszámolását az erre jogosult szerv elhatározza,
	* a Megrendelő jogosult a jelen szerződést azonnali hatállyal felmondani Vállalkozó által a Megrendelő vagy Megrendelő szerződő partnerei, a MÁV Csoport jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén;
	* a Szerződésben megjelölt egyéb felmondási ok bekövetkezte esetén.
	1. Megrendelő a Szerződés 19.5. pontjában szereplő szabály megsértése esetén azonnali hatállyal, egyoldalú jognyilatkozattal (rendkívüli felmondás) megszüntetheti a Szerződést. Megrendelő az azonnali hatályú felmondást megalapozó körülmények fennállása esetében a szerződés teljesítésének Vállalkozó által igazolt megkezdése előtt választása szerint jogosult a szerződéstől elállni.
	2. A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.
	3. Megrendelő jogosult a Szerződéstől kártérítési kötelezettség nélkül elállni, ha a teljesítési határidő lejárta előtt nyilvánvalóvá vált, hogy Vállalkozó a saját hibájából csak olyan számottevő késéssel tud teljesíteni, hogy a teljesítés emiatt Megrendelőnek már nem áll érdekében. Felek ilyen késésnek tekintik a 30 napot meghaladó bármely késedelmet. Az elállás gyakorlásának feltétele, hogy Megrendelő előzetesen, megfelelő határidő kitűzésével felszólítsa Vállalkozót a Vállalkozót terhelő teljesítési határidő betartását valószínűsítő biztosíték nyújtására és a Vállalkozó a biztosíték nyújtására meghatározott határidőt saját hibájából elmulasztja, továbbá, hogy Megrendelő az érdekmúlást bizonyítsa. Megrendelő elállás vagy felmondás esetén jogosult saját erőből, vagy bármely más vállalkozó bevonásával befejezni a munkát.
3. **VIS MAIOR**
	1. A Felek mentesülnek a szerződésszegés jogkövetkezményei alól, ha a szerződésszegés vis maiorra vezethető vissza.
	2. Ha bármelyik Fél úgy véli, hogy vis maior esemény következett be, és ez korlátozza vagy akadályozza a kötelezettségeinek végrehajtásában, a lehető legrövidebb időn belül köteles írásban (elsősorban e-mailen) értesíteni a másik Felet, s közölni vele az esemény körülményeit, okát és feltehetően várható időtartamát. Ebben az esetben valamennyi érintett teljesítési határidő meghosszabbodik a Felek által nem vitatott vis maior időtartamával.
	3. Ha vis maior körülmény bekövetkezett, mindkét Fél, de különösen a Vállalkozó köteles törekedni a Szerződésből eredő kötelezettségeinek folytatólagos teljesítésére, amennyire az ésszerűen elképzelhető.
	4. A vis maiorról szóló értesítés elmulasztásából eredő kárért a mulasztó Felet felelősség terheli.
	5. Ha valamely Fél a vis maior eseményre történő hivatkozást vitatja, a vis maior esemény fennállását az erre hivatkozó Félnek a Kereskedelmi és Iparkamarával igazoltatni szükséges.
4. **ENGEDMÉNYEZÉS**
	1. A MÁV Zrt.-vel szembeni bármilyen követelés engedményezése (ide értve annak faktorálását is), illetve MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel Vállalkozó szerződésszegést követ el a MÁV Zrt.-vel szemben, melynek alapján Vállalkozót kártérítési felelősség terheli.
	2. Megrendelő a Szerződésből eredő, Vállalkozóval szembeni követeléseit Vállalatcsoportján belül szabadon engedményezheti, harmadik személy részére pedig a Vállalkozó előzetes írásbeli hozzájárulásával jogosult átruházni. A hozzájárulás csak indokolt esetben tagadható meg.
5. **ELJÁRÁS JOGVITA ESETÉN**

A Felek megállapodnak, hogy a szerződéses jogviszonyukból keletkező bármely vitás kérdést békés tárgyalás útján akként rendezik, hogy a vitatott kérdés és az azzal kapcsolatos álláspontja megjelölésével bármelyik Fél jogosult a másik Félhez intézett írásbeli értesítéssel a formális egyeztetést megkezdeni. Ha a vitás kérdést a Felek az írásbeli értesítés kézbesítésétől számított 30 Napon belül nem tudják békés úton megoldani, és a jogvita rendezését szolgáló békés egyeztetés meghosszabbításáról a Felek nem állapodnak meg, a jogvita eldöntésére a pert a Polgári Perrendtartásról szóló 1952. évi III. törvény szerint hatáskörrel rendelkező illetékes bíróság előtt indítják meg.

1. **EGYÉB RENDELKEZÉSEK**
	1. A Szerződésben nem szabályozott kérdésekre a hatályos magyar jogszabályok, elsősorban a Polgári Törvénykönyvről szóló 2013. évi V. törvény az irányadó.A Felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Szerződés megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Felek kötelezettséget vállalnak arra, hogy a Szerződéssel összefüggésben, annak teljesítése során sem a másik Félnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján, sem közvetlenül munkavállalóként, sem közvetve, harmadik személy, gazdasági társaság útján nem foglalkoztatnak, kivéve, ha ebbe a másik Fél előzetesen írásban beleegyezett. Ezen szabály megsértése szándékos károkozásnak minősül és a Vállalkozót teljes kártérítési felelősség terheli. A rendelkezés betartását Megrendelő Biztonsági Igazgatósága útján bármikor jogosult ellenőrizni.
	2. Vállalkozó megismerte és elfogadja a MÁV Zrt. Etikai Kódexét (<http://www.mavcsoport.hu/mav-csoport/etikai-kodex>), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.
	3. A Felek jelen Szerződést aláíró képviselői a Ptk. 3.31. §-ára is különös figyelemmel a jelen Szerződés aláírásával kijelentik és teljeskörű személyes felelősséget vállalnak azért, hogy a jelen Szerződés vonatkozásában képviseleti joguk nincs korlátozva és nyilatkozattételük nincs feltételhez, vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. A Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a másik Féllel szemben nem hatályos és annak semmilyen következménye a másik Felet nem terheli.
	4. Szerződő Felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik Fél csak az érintett Fél előzetes tájékoztatása és írásbeli hozzájárulása alapján adhat harmadik személy részére információt. Ezen tilalom körébe tartozik az is, ha a Felek a tudomásukra jutó ilyen információkat a jelen szerződésben foglaltaktól eltérő módon hasznosítják. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében, vagy a teljesítés során a Vállalkozó kapcsolt vállalkozása(i), illetve a teljesítésbe bevont közreműködők és kapcsolt vállalkozása(ik) irányában a megvalósítás vagy a Megrendelő kapcsolt vállalkozása(i) részére a használat által megkívánt mértékig válik szükségessé. Az a Fél, aki a jelen pontban foglalt titoktartási kötelezettséget megszegi, a másik Féllel, illetve harmadik személlyel szemben teljes kártérítési kötelezettséggel tartozik helytállni.
	5. A Szerződés magyar nyelven készült.A Felek minden a Szerződés teljesítésével kapcsolatos kommunikációt magyar nyelven folytatnak, és a Vállalkozó minden, a Szerződéssel és teljesítésével kapcsolatos dokumentumot magyarul köteles a Megrendelő részére átadni.
	6. A Szerződés 3 db egymással szó szerint megegyező példányban készült. A Szerződés 2 db eredeti példánya a Megrendelőnél, 1 db eredeti példánya pedig a Vállalkozónál marad.
	7. A Szerződés mindkét Fél általi aláírásának napján lép hatályba. Amennyiben az aláírás nem egy időben történik, a hatályba lépés tekintetében a későbbi aláírás dátuma irányadó.

**MELLÉKLETEK**

* 1. Műszaki tartalom
	2. Vállalkozó ajánlata
	3. Munkavédelmi melléklet
	4. Teljesítésigazolás, Számlázás

A fenti dokumentumok és a Szerződés egymást elválaszthatatlanul értelmezik. A Szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadóak.

**Budapest, 2016. ………. „ ”**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| **MEGRENDELŐ** **MÁV Zrt.** **képviseli:** | **VÁLLALKOZÓ****………………………****képviseli:** |
| ……………. | ………….. | …………………  |

**számú melléklet**

**Műszaki tartalom**

A szolgáltatás megnevezése: **Pályavasúti Területi Igazgatóság Miskolc Területi Pályalétesítményi Osztály, Pályafenntartási Főnökség** kezelésében lévő az üzembiztonságot veszélyeztető fák kivágása, beszállítása telephelyre a Felsőzsolca-Hidasnémeti vasútvonal 17+00+00-598+00 számú szelvényei között.

Vállalkozó a veszélyes fák kivágását, szállítását a Magyar Államvasutak Zrt. területén a **Pályavasúti Területi Igazgatóság Miskolc Területi Pályalétesítményi Osztály, Pályafenntartási Főnökség** kezelésében lévő területein köteles elvégezni:

**Vágási helyek részletes felsorolása:**

|  |  |  |  |  |  |  |
| --- | --- | --- | --- | --- | --- | --- |
| **Vasútvonal** | **Szelvényszám** | **Állomásköz** | **Munka megnevezése** | **db** | **mennyiség****(m3)** | **átmérő****cm** |
| Felsőzsolca-Hidasnémeti | 17+00-598+00 | Onga-Hidasnémeti | veszélyes fa kivágása, szállítása | 135 | 95 | 50,1-80,0 |

 140 db 108m3

1. A munkakezdés előtt helyszíni bejárást kell tartani. A munkák végrehajtásáról ütemtervet kell készíteni.
2. A munkavégzés az említett vasútvonalak mentén, elsodrási határon kívül, sok esetben közútról nehezen megközelíthető helyen történik. Minden esetben a vasútvonal villamosított. A favágási munka felsővezeték környezetében történik, szükséges alpintechnika alkalmazása. A vágás során a vasúti forgalom nem zavartatható. Amennyiben a felsővezeték kikapcsolása szükséges, azt a vállalkozónak jeleznie kell a PLO felé, mely az utasítások szerint megkéri a feszültségmentesítést. A kivágott fát méretre vágva (1m-es darabokra) a telephelyre (max: 40 km) be kell szállítani (amennyiben fizikailag az nem lehetetlen) a vállalkozónak.
3. A favágási tevékenységet végző munkavállalók munkavégzés helyére történő szállításáról a vállalkozó gondoskodik.
4. A munkák végzéséhez szükséges eszközöket, a felhasznált anyagokat Vállalkozó saját költségére biztosítja.
5. A megmaradt gallyakat rendezetten, halmokba kell összerakni, mely a vállalkozó feladata, figyelembe véve az 55/2012.(XI.23.MÁV Ért.26)EVIG sz. Tűzvédelmi szabályzatában foglaltakat.
6. Az ajánlati árat úgy kell megadni, hogy az tartalmazza az Ajánlattevő minden a szerződés szerinti feladatai szerződésszerű teljesítésének valamennyi költségét, díját (munka-, anyag- és egyéb költséget – ideértve a fuvarozás, tárolás, összegyűjtött hulladék elhelyezéséhez szükséges hatósági engedélyek költségei); erre tekintettel Ajánlattevő Ajánlatkérővel szemben – a Szerződés eltérő rendelkezése hiányában – semmiféle többlet-térítési vagy költségtérítési igénnyel, semmilyen jogcímen nem élhet. Ajánlatkérő az ajánlati áron felül semmilyen további díjat, költséget nem fizet meg a jelen ajánlatkérési eljárásban kiválasztott szerződött partnernek.
7. Az Ajánlatkérő a munkaterületen történő munkavégzéshez - szükség esetén figyelőőrökön kívül- semmilyen további anyagot, gépet, eszközt, szolgáltatást nem biztosít.
8. A vállalkozónak munkakezdésekor be kell mutatnia – a MÁV Területi Szolgáltató Központjától – a munkavállalói munka- és balesetvédelmi oktatásnak dokumentálását. Vállalkozónak a munka megkezdéséhez rendelkeznie kell vasúti területre szóló belépési engedéllyel, melyet a BI. Területi Vasútbiztonságtól kell megkérni.
9. Munka- és balesetvédelmi oktatás hiányában a munka nem kezdhető meg. A Vállalkozó a munkaterületen önálló munkát folytat.
10. A Vállalkozó munkavégzése csak megfelelő képesítésű és felelős vezetője jelenlétében és irányításával történhet.

**számú melléklet**

**Vállalkozó ajánlata**

**számú melléklet**

**MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.

b) A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* 45/2012(IX.07.MÁV Ért. 21.) EVIG számú elnök-vezérigazgatói utasítás az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjéről

(a továbbiakban: együtt munkabiztonsági szabályok)

A 45/2012. (IX. 07. MÁV. Ért.21.) Elnök-Vezérigazgatói utasítás a <http://www.vdszsz.hu/img/3519/MAV_1221.pdf> weboldalon érhető el.

1. **Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a tervezési és kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozó alvállalkozóira, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”)

Vállalkozó a kivitelezési munkáknál *biztonsági és egészségvédelmi koordinátort köteles* foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet részére köteles bejelenti.

1.3. Vállalkozó valamennyi engedélyezési-, bírálati-, kiviteli- megvalósulási tervdokumentáció készítésekor és a kivitelezés során köteles folyamatosan kapcsolatot tartani munkabiztonsági kérdésekben a MÁV Szolgáltató Központ Zrt. Munkavédelem Szervezetével.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (alvállalkozó, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11. A MÁV Zrt. a munkaterületet – alvállalkozó bevonása esetén – is a Vállalkozó részére adja át, illetve a Vállalkozótól veszi vissza.

**2. Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat alvállalkozói, teljesítési segédei stb. részére átadja.

**3. Munkavégzés**

3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

**4. Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

**5. Ellenőrzés**

5.1. Vállalkozó tudomásul veszi, hogy a MÁV Szolgáltató Központ Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Szolgáltató Központ Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve alvállalkozó tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését alvállalkozói vonatkozásában köteles ellenőrizni.

 **6. A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője köteles a munkavégzés leállítására vonatkozó elrendelést tudomásul venni.

**7. Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Munkavédelem Területi Szolgáltató Központ területi munkabiztonsági szakmai vezetője jelöli ki. (Területi munkabiztonsági vezető elérhetősége: Prorok Ferenc elérhetősége: tel.: (1) 516-11-14, 06-30-945-9778 e-mail: prorok.ferenc@mav-szk.hu ).

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (alvállalkozók, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

**8. Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

**9. Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti. (MÁV Szolgáltató Központ Zrt. Munkavédelem Területi Szolgáltató Központ Szeged, tel.: (1) 516-11-14, e-mail: prorokf@mav.hu)

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

**10. Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2. A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő tejesítéséből eredő a MÁV Zrt-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3. Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4. Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5.Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít.

**számú melléklet**

**Teljesítésigazolás, számlázás**

Az összes beérkező számla, reklamáció és számlával kapcsolatos egyéb levelezés központi iktatása és feldolgozása a MÁV Zrt. Számviteli szervezet Bejövő Számla Könyvelésen történik Budapesten.  A tömegesen beérkező küldemények szétválogatását segíti a helyes postafiókra történő címzés, mely az alábbi:

|  |  |
| --- | --- |
| **MÁV Zrt.** | **1426  Budapest, Pf. 24.** |

A MÁV Zrt. vállalatainak területi egységei nem fogadhatják be számláikat. Amennyiben nem a fenti elérhetőségre küldik meg számláikat, úgy ezek a számlák automatikusan visszaküldésre kerülnek.

A számlák központilag kerülnek befogadásra, iktatásra, szkennelésre. Ezért nagyon fontos, hogy a számlázott teljesítmények jól beazonosíthatóak legyenek. Kérjük, hogy a vevő adatait és az egyéb adatokat az alábbiak szerint szíveskedjenek feltüntetni:

**Vevő adatok:**

|  |  |  |  |
| --- | --- | --- | --- |
| **Számlázási név** | **Székhely** | **Adószám** | **Levelezési cím** |
| MÁV Zrt.  | 1087  Budapest, Könyves Kálmán krt. 54-60. | 10856417-2-44 | 1426  Budapest, Pf.24. |

**Egyéb adatok/ Megjegyzés rovat:**

Kérjük feltüntetni a

* **szerződéskötő/megrendelő szolgálati hely megnevezését,** levelezési címét
* **szerződés/megrendelés** számát.

Felhívjuk a figyelmüket arra, hogy a beérkező számlákhoz a jövőben **minden esetben mellékelni kell** az igénybe vevő szervezetünk által már **aláírt teljesítésigazolást**. (elektronikus formában letölthető a [www.mavcsoport.hu](http://www.mavcsoport.hu) honlapról a <http://static.mav.hu/sites/default/files/upload/page/baswareteljesitesigazolas.pdf> link segítségével.)

Amennyiben

* a számlából (teljesítésigazolásból) nem egyértelműen beazonosítható, mely MÁV szervezeti egység részére történik a számlázás, vagy
* hiányzik a számla melléklete/mellékletei,

 akkor az Önök számláját nem áll módunkban befogadni.

Amennyiben a számlázási renddel kapcsolatosan kérdése merülne fel, úgy forduljon bizalommal **Fejes Krisztina (telefon: 511-1185, e-mail:** **fejesk@mav.hu****)** kollégánkhoz a megadott elérhetőségek valamelyikén.

## MÁV MAGYAR ÁLLAMVASUTAK ZRT.

**Basware Teljesítés Igazolás MINTA**

|  |  |
| --- | --- |
| Vállalkozó neve: |  |
| Vállalkozó telephelye: . |  |
| Számlabenyújtási hely: |  |
| Vevő neve: |  |
| Vevő címe: |  |
| Rendelés száma: |  |
| Teljesítés dátuma: |  |
| Szállítólevél száma:Típus: |  |
| Költségviselő: |  |

Munka megnevezése:
===============================

Munka műszaki tartalma:
===============================

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Ssz | Leírás | Mennyiség | ME | Egységár | Nettó | ÁFA | ÁFA típus | Projekt | Projekt Alfeladat | Bevételezés dátuma |
|  |  |  |  |  |  |  |  |  |  |  |

Teljes összeg: Ft + ÁFA

Átvevő neve:

A teljesítésigazolást kiállította:

Telefonszám:

Szolgálati helye:

Címzett:

Kiállítás Dátuma:

Kérjük Kedves Partnerünket, hogy a számla Megjegyzés rovatában feltüntetni szíveskedjenek a rendelés számát.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.